Рэгіянальны этап прайшоў у віцебскай школе № 6. У склад журы ўваходзілі паэты, акцёры і тэлевядучыя, прадстаўнікі інстытута развіцця адукацыі і кампаніі velcom, а ўзначальваў яго пісьменнік Уладзімір Ліпскі. У першую чаргу прафесіяналы звярталі ўвагу на выразнае і чыстае выкананне твора. Дадатковы напал спаборніцтву надаваў ліміт працягласці выступлення — да дзвюх хвілін.